Ihi tura, si sebba ara d-yezzi useggas-agi ad as-nanef i Seɛdi : atan lecɣal-is akk gerrzen, nekni ad nerfed cwiṭ n weɛwin yid-neɣ, neɣ ma ulac a nessutur tin n Ṛebbi di tuddar ara nettaf d webrid : ad nṛuḥ syin s leɛqel s leɛqel alamma newweḍ ɣer tmurt n win akkenni as-yefkan lḥerz i Seɛdi. Abrid iḍul : ad ilin xemsa neɣ setta yyam n tikli : a ternuḍ ala deg iḥerqan, d usawen d ukessar. Lameɛna, tidet i Ṛebbi, nekni d affug i d-nufeg : taswiɛt kan, ners-d deg wemkan, naf-d... ziɣ-nni, ay argaz-nni bu lḥerz... ar d awaɣezniw ! Ziɣ-nni, ay adrar-nni ideg yezdeɣ, ala netta d lwacul-is i yellan deg-s, i yḥekkmen deg-s. ef wakken d-zzint wallen akka n wakka, tettwanefk-asen lḥekma s tjennit, ḥed ur as-yezmir. Walakin, si lǧiha d-yerran ɣer tmurt n